  Туспуктэм: Кристина Галяутдинова Наталия Сильвестрова Вуись шутэтскон нуналъёсы, 27-28 куартолэзе, Удмуртиын интыен вакчи дыр ӵоже зорылоз, сильзор усёз, гудыръяса-чилекъяса зорыны быгатоз. Со сярысь улосвыл Гидрметцентрлэн пресс-службаез ивортӥз. Матысь нуналъёсы куазь воштӥськыны кутскоз, омыр зӥбет лэзькоз. Тӧл кужмоялоз, секундскын 8-13 метрозь пельтоз, гудыръяса-чилекъяса зорыку ырак пельтылоз. Уйин +13…+18, нуназе +25…+30 градус возиськоз. 29-тӥ куартолэзе куазь тӧло луоз, температура кӧня ке лэзькоз. Уйин +13…+18, нуназе +20…+25 градус возиськоз. Интыен зор усёз, гудыръяса-чилекъяса зорыны быгатоз. Нырысь-валысь чакланъёсъя, вуоно арня шорлы температура нош ик ӝутскыны кутскоз. Тегъёс: куазь Гидрометцентр Удмуртия  